b'\n_START_ARTICLE_\nDolac (rijeka)\n_START_PARAGRAPH_\nDolac je rje\xc4\x8dica u Ba\xc4\x8dkoj. \xc4\x8cesto ju se zamijeni za rje\xc4\x8dicu Krivaju koja je ne\xc5\xa1to isto\xc4\x8dnije._NEWLINE_Izvire po svoj prilici u Ma\xc4\x91arskoj. To\xc4\x8dno lociranje je skoro nemogu\xc4\x87e, \xc5\xa1to je \xc4\x8dest problem kad se poku\xc5\xa1ava locirati izvore ravni\xc4\x8darske vodotokove._NEWLINE_Od granice prolazi izme\xc4\x91u Gornjeg i Donjeg Tavankuta u pravcu jugoistoka. Blizu najvi\xc5\xa1e to\xc4\x8dke Kaponje kod kote 125 skre\xc4\x87e prema jugu, kod akumulacije. Kod prometnice Mi\xc5\xa1i\xc4\x87evo - \xc4\x90ur\xc4\x91in (blizu t.zv. \xc5\xa0ok\xc4\x8di\xc4\x87 \xc5\xa1kole) prelazi i te\xc4\x8de prema jugu. Par kilometara ju\xc5\xbenije u nj se ulijeva rje\xc4\x8dica \xc4\x8cik koja te\xc4\x8de jugoisto\xc4\x8dno od Bajmaka. U\xc5\xa1\xc4\x87e \xc4\x8cika u Dolac je par km sjeverozapadno od \xc4\x90ur\xc4\x91ina. Dolac od u\xc5\xa1\xc4\x87a te\xc4\x8de ju\xc5\xbeno-jugoisto\xc4\x8dno, pribli\xc5\xbeavaju\xc4\x87i se \xc4\x90ur\xc4\x91inu sa zapadne strane. Kod mjesta Ko\xc4\x8dande, na pola puta izme\xc4\x91u \xc5\xbdednika i Malog Beograda, ulijeva se u Krivaju.'